Albino kontrgambitas
Albino kontrgambitas – šachmatų debiutas, kurio ėjimai: 1. d4 d5 2. c4 e5 Albino kontrgambitas yra nedažna ir neįprasta gynyba valdovės gambite. Šiuo metu jis beveik nežaidžiamas aukšto lygio partijose. Pirmą kartą šį debiutą sužaidė Kavalotis prieš Salviolį 1881-aisiais Milane. Tačiau debiutas pavadintas Adolfo Albino, kuris šį debiutą sužaidė prieš Laskerį 1893-aisiais Niujorke, vardu.